#### Številka: 03217- 4/2013-3

Datum: 6. 5. 2013

#### OSNUTEK

**ZAPISNIK**

15. redne seje Odbora za varstvo okolja, ki je bila v ponedeljek 6. maj 2013 s pričetkom ob 15.30 uri, v Banketni dvorani Mestne hiše, Mestni trg 1, Ljubljana.

NAVZOČI ČLANI:

Predsednica **Dunja Piškur Kosmač**, podpredsednik mag. Tomaž Ogrin, ostali člani Mirko Brnič Jager, Marjan Jernej Virant, Metka Macarol Hiti, Jože Horvat ter tajnik odbora Jan Skoberne.

NAVZOČNOST OPRAVIČIL: Miro Gorenšek.

NAVZOČI OSTALI VABLJENI:

Vodja Oddelka za varstvo okolja Nataša Seršen Jazbinšek, za vodjo Oddelka za urejanje prostora mag. Mirana Gajška sodelavec Ivan Stanič, za vodjo Inšpektorata Bogomiro Skvarča Jesenšek Polona Černe.

Na zasedanju je bilo navzočih 6 članov odbora.

Gradiva: k 1.tč., k 2. in 3. tč. so člani odbora prejeli s sklicem 26. seje MS MOL, gradivo je dosegljivo tudi v elektronski obliki na spletni povezavi: <http://www.ljubljana.si/si/mol/mestni-svet/seje/2010-2014/82009/detail.html>, [**http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/**](http://www.ljubljana.si/si/mol/mestni-svet/odbori-mestnega-sveta/odbor-za-varstvo-okolja/)

Predsednica odbora **Dunja Piškur Kosmač** je pozdravila vse navzoče in predlagala sprejem dnevnega reda. Pripomb ni bilo.

Na glasovanje je bil dan

**PREDLOG SKLEPA:**

**Odbor sprejema dnevni red 15. redne seje Odbora za varstvo okolja.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**SPREJETI DNEVNI RED:**

1. Potrditev zapisnika 14. redne seje Odbora za varstvo okolja
2. Informacija o realizaciji Programa varstva okolja za obdobje 2007-2012 (ustno predstavi vodja Nataša Jazbinšek Sršen)
3. Seznanitev z gradivi v okviru priprave na razpravo na 26. seji MS MOL:

**- 6**. **Predlog Načrta trajnostne mobilnosti-Strategije elektromobilnosti v Mestni občini Ljubljana**

1. Pobude in vprašanja

**AD 1**

Potrditev zapisnika 14. redne seje Odbora za varstvo okolja

**Predsednica odbora je predlagala, da se najprej obravnava zapisnik 14. seje odbora ter odprla razpravo, ker ni bilo pripomb je bil dan na glasovanje**

**1. PREDLOG SKLEPA:**

Odbor potrdi zapisnik 14. redne seje Odbora za varstvo okolja.

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 2**

Informacija o realizaciji Programa varstva okolja za obdobje 2007-2013

Vodja Oddelka za varstvo okolja Nataša Jazbinšek Seršen je ustno predstavila stanje o realizaciji Programa varstva okolja MOL za obdobje 2007 -2013. Oddelek je že v fazi priprave novega Programa, ki bo veljal za obdobje 2014 – 2020. V sodelovanju z drugimi oddelki MU MOL in javnimi podjetji je OVO pripravil pregled realiziranih nalog po posameznih strateških ciljih:

1. Vzpostaviti sistem trajnostne mobilnosti
2. Zagotoviti energetsko učinkovitost in rabo obnovljivih virov
3. Zagotoviti dolgoročno oskrbo z naravno pitno vodo
4. Vzpostaviti varovanje narave in zelenih površin

Vodja oddelka ocenjuje, da je bil Program varstva okolja 2007-2013 v veliki meri izpeljan torej ukrepi izvedeni. Program je predvidel tudi pripravo dveh ključnih dokumentov: Lokalnega energetskega koncepta in Prometne strategije MOL – oba sta bila izdelana in tudi sprejeta na MS MOL.

V nadaljevanju so bile predstavljene tudi nadaljnje aktivnosti v zvezi z novim programom varstva okolja – izvedba tematskih delavnic z vsemi ključnimi deležniki in nato priprava osnutka dokumenta ter javna obravnava.

V razpravi so sodelovali člani odbora: Jože Horvat, ki je svoja stališča predstavil predvsem iz področja ČS Črnuče, kjer opravlja tudi pomembne okoljevarstvene akcije kot predsednik Odbora za varstvo okolja v ČS Črnuče. Na prvo mesto je postavil varovanje zemljišč na področju vodnih virov in črpališč pitne vode. Posebej se je zavzel za monitoring industrijskih onesnaževalcev in vplivov na okolje in da se tega spremlja in da se zagotovi dnevno obveščanje javnosti o stanju.

Vodja OVO Nataša Jazbinšek Sršen je opozorila na pristojnosti države predvsem v primeru starih bremen in ogrožanja vodnih virov zaradi nedovoljenih odlagališč. Nastavljene so bile možnosti, poti za reševanje s strani MOL pa so se zaprle in so ostale zaprte.

V razpravi so sodelovali vsi ostali člani odbora, po zaključeni razpravi je bil sprejet

SKLEP:

Odbor za varstvo okolja se je seznanil z Informacija o realizaciji Programa varstva okolja za obdobje 2007-2012, da pa bo še skladno s svojimi pristojnostmi v nadalje spremljal nastanek poročila za preteklo obdobje in sodeloval pri programu za naslednje obdobje, tako, da bo gradiva obravnaval predno bodo dana mestnim svetnikom.

**AD 3**

**Seznanitev z gradivi v okviru priprave na razpravo na 26. seji MS MOL:**

**- 6. Predlog Načrta trajnostne mobilnosti-Strategije elektromobilnosti v Mestni občini Ljubljana**

Vodja Oddelka za varstvo okolja Nataša Jazbinšek Seršen je v imenu delovne skupine, v kateri je tudi sama sodelovala, na kratko predstavila bistvene vsebine strategije elektromobilnosti. in poudarila, da gre predvsem za vzpostavitev ustrezne infrastrukture in druge ukrepe uvajanja in spodbujanja tega načina alternativne mobilnosti.

V razpravi so sodelovali vsi člani odbora, omeniti je potrebno razpravo o uvedbi vozil javnega prevoza, da so izražene zahteve po nabavi več vozil na električni pogon, da je potrebno preprečiti energetskemu lobiju zavirati in ustavljati pobude, ki so usmerjene v trajnostno mobilnost.

Mirko Brnič Jager je kot svetnik dal pred časom pobudo za elektrifikacijo javnega prometa, obljubljeno mu je bilo, da bo v roku 6 mesecev narejen program, da je že v proračunski razpravi omenil potrebno nabavo večjega števila takih vozil.

Po zaključeni obravnavi je bil sprejet

**ZAKLJUČEK:**

**Odbor za varstvo okolja se je seznanil s predlogom Načrta trajnostne mobilnosti-Strategije elektromobilnosti v Mestni občini Ljubljana.**

**AD 4**

Pobude in vprašanja

Predsednica odbora Dunja Piškur Kosmač je predlagala, člani odbora pa so pozdravili predlog, da se odbor udeleži ogledov in dejavnosti javnih podjetij, že pred počiticam bi si ogledali Centralno čistilno napravo Ljubljana, v jesenskem času pa vodna zajetja v Občini Ig, kjer se izvajajo odkupi zemljišč na vodo varstvenih zajetjih ob črpališčih pitne vode Brest in Hrastje ter vodno zajetje Kleče, Termo toplarno Moste in JP Žale s krematorijem.

**Zaključek**

**Odbor se je seznanil s pobudo predsednice, tajnik odbora Jan Skoberne pristopi k organizaciji obiskov.**

Zapisala

*Jan Skoberne Dunja Piškur Kosmač*

Višji svetovalec I. Predsednik